[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

Major Cineplex Group Public Company Limited

ส่วนที่ 3

(13) ข้อมูลทางการเงินที่สำคัญ

13. ฐานะการเงินและผลการดำเนินงาน

13.1 งบการเงิน

13.1.1 สรุปรายงานการสอบบัญชี

รายงานของผู้สอบบัญชีงวด ปี 2556

รายงานของผู้สอบบัญชีสำหรับงบการเงินของบริษัทฯ และบริษัทย่อย โดยนายพิสิฐ ทางธนกุล
จากบริษัท ไพร้ซ
วอเตอร์เฮาส์คูเปอร์ส เอบีเอเอส จำกัด ได้ให้ความเห็นว่า
ข้าพเจ้าได้ตรวจสอบงบการเงินรวมและงบการเงินเฉพาะบริษัทของบริษัท เมเจอร์ ซีนีเพล็กซ์ กรุ้ป
จำกัด (มหาชน) และบริษัทย่อย และของเฉพาะบริษัท เมเจอร์ ซีนีเพล็กซ์ กรุ้ป จำกัด (มหาชน)
ซึ่งประกอบด้วย งบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31
ธันวาคม พ.ศ. 2556 และ งบกำไรขาดทุนรวมและ งบกำไรขาดทุนเฉพาะบริษัท
งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท
งบแสดงการเปลี่ยนแปลงส่วนของผู้ถือหุ้นรวม
และงบแสดงการเปลี่ยนแปลงส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ
ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินเหล่านี้โดยถูกต้องตามที่ควร
ตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น
เพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริง
อันเป็นสาระสำคัญม่ว่าจะเกิดจากการทุจริตหรือข้อผิดพลาด
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฎิบัติตามข้อกำหนดด้านจรรยาบรรณ
รวมถึงวางแผนและปฎิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ข้าพเจ้าเห็นว่างบการเงินรวมและงบการเงินเฉพาะบริษัทข้างต้นนี้
แสดงฐานะการเงินรวมและงบแสดงฐานะการเงินเฉพาะบริษัท ของบริษัท เมเจอร์ ซีนีเพล็กซ์ กรุ้ป
จำกัด (มหาชน) และบริษัทย่อย และของเฉพาะบริษัท เมเจอร์ ซีนีเพล็กซ์ กรุ้ป จำกัด (มหาชน)
ณ วันที่ 31 ธันวาคม พ.ศ. 2556 และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

รายงานของคณะกรรมการ (ตามหลักการกำกับดูแลกิจการที่ดี)

คณะกรรมการบริษัท เป็นผู้รับผิดชอบต่องบการเงินรวมของบริษัทฯ บริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างพอเพียงในหมายเหตุประกอบงบการเงิน
นอกจากนี้คณะกรรมการได้จัดให้มีและดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบควบคุมภายใน
รวมทั้งให้ความเห็นถึงรายงานที่เกี่ยวโยง หรือมีความขัดแย้งทางผลประโยชน์กัน
ให้มีความถูกต้องและครบถ้วน ความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบ ซึ่งแสดงไว้ในรายงานประจำปีนี้แล้ว

คณะกรรมการบริษัท มีความเห็นว่าระบบควบคุมภายในของบริษัทฯ
และบริษัทย่อยโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
และบริษัทย่อย ณ 31 ธันวาคม 2556

13.1.2 ตารางสรุปงบการเงินรวม

งบแสดงฐานะการเงิน

[]

[]

[]

งบกำไรขาดทุน

[]

งบกระแสเงินสด

[]

[]

อัตราส่วนทางการเงินที่สำคัญ

[]

หมายเหตุ * ข้อกำหนดว่าด้วยสิทธิฯ ได้กำหนดให้ผู้ออกหุ้นกู้ดำรงอัตราส่วนหนี้สินต่อส่วนของผู้ถือหุ้น
ตามงบการเงินรวมของผู้ออกหุ้นกู้ไม่เกินกว่า 1.5 ต่อ 1 ณ วันสิ้นงวดบัญชีรายไตรมาส โดย

หนี้สิน หมายถึง
หนี้สินรวมในงบการเงินของผู้ออกหุ้นกู้ตามที่ปรากฎในงบแสดงฐานะการเงินรวม(งบดุล)
ที่ได้ผ่านการตรวจสอบหรือสอบทาน โดยผู้สอบบัญชีของผู้ออกหุ้นกู้แล้ว
รวมถึงการค้ำประกันหรืออาวัลโดยผู้ออกหุ้นกู้

ส่วนของผู้ถือหุ้น หมายถึง มูลค่ารวมของหุ้นทุน เงินส่วนล้ำมูลค่าหุ้น กำไรสะสมต่างๆ แต่ทั้งนี้
ไม่นับรวมกำไรหรือขาดทุนใดๆ
ที่เกิดจากการเปลี่ยนแปลงของอัตราแลกเปลี่ยนเงินตราต่างประเทศที่รับรู้แต่ยังไม่ได้เกิดขึ้นจริงและลงบัญชี
ทั้งนี้
ตามงบการเงินของผู้ออกหุ้นกู้ที่ได้ผ่านการตรวจสอบหรือสอบทานโดยผู้สอบบัญชีของผู้ออกหุ้นกู้แล้ว

[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

Major Cineplex Group Public Company Limited

ส่วนที่ 3

(14) การวิเคราะห์และคำอธิบายของฝ่ายจัดการ

14 คำอธิบายและการวิเคราะห์ของฝ่ายจัดการ

14.1 ภาพรวมของบริษัท

บริษัท เมเจอร์ ซีนีเพล็กซ์ กรุ้ป จำกัด(มหาชน) (บริษัทฯ) ดำเนินธุรกิจหลัก 6 ธุรกิจ คือ
ธุรกิจโรงภาพยนตร์ ธุรกิจโบว์ลิ่ง คาราโอเกะและลานสเก็ตน้ำแข็ง ธุรกิจพื้นที่ให้เช่า และบริการ
ธุรกิจสื่อโฆษณา ธุรกิจสื่อภาพยนตร์

จากการเพิ่มสาขาในปี 2556 อีกจำนวน 12
สาขาประกอบกับกระบวนการบริหารสินทรัพย์ให้เกิดประโยชน์สูงสุด ทำให้ ณ วันสิ้นปี 2556 บริษัทฯ
บริหารโรงภาพยนตร์อยู่ทั้งหมด 479 โรง ให้บริการได้กว่า 114,750 ที่นั่ง โบว์ลิ่ง 397 เลน
,ห้องคาราโอเกะ 256 ห้อง ,ลานสเก็ตน้ำแข็ง จำนวน 5 ลาน และพื้นที่ให้เช่า 50,403
ตารางเมตร

สำหรับกลุ่มธุรกิจสื่อภาพยนตร์นั้น หลังจากที่ได้มีการปรับเปลี่ยนโครงสร้างการจัดการในระหว่างปี
2556 เพื่อให้การบริหารงานเกิดประสิทธิภาพสูงสุด บมจ.เอ็ม พิคเจอร์ส เอ็นเตอร์เทนเม้นท์
(MPIC) ได้ทำการซื้อหุ้นสามัญในบริษัทย่อยและบริษัทร่วมเพิ่ม ได้แก่

1. ซื้อหุ้นสามัญบริษัท ทาเลนท์ วัน (T1) เพิ่มจำนวน 40,000 หุ้น รวมเป็นเงินจำนวน
4,000,000 บาท ทำให้สัดส่วนการถือหุ้นเปลี่ยนแปลงจากเดิมในอัตราร้อยละ 80.00 เป็นร้อยละ
90.00 ผลต่างจากการซื้อหุ้นเพิ่มจำนวน 5,212,261 บาท บันทึกเป็น
“การเปลี่ยนแปลงสัดส่วนของผู้ถือหุ้นใหญ่ในบริษัทย่อย”
ซึ่งแสดงอยู่ภายใต้ส่วนของผู้ถือหุ้นของงบการเงินรวมของ MPIC

2. ซื้อหุ้นสามัญบริษัท เมเจอร์ กันตนา บรอดแคสติ้ง จำกัด (M Channel) จากบริษัท เมเจอร์
ซีนีเพล็กซ์ กรุ้ป จำกัด (มหาชน) (Major) โดยวิธีแลกหุ้นสามัญที่ออกใหม่ของบริษัทกับหุ้นสามัญของ
M Channel ในอัตรา 5.30 หุ้นสามัญของบริษัทต่อ 1 หุ้นสามัญของ M Channel
คิดเป็นจำนวนหุ้นของบริษัททั้งหมด 9,539,978 หุ้น ในอัตราหุ้นละ 2.62 บาท รวมเป็นเงิน
24,994,743 บาท เงินลงทุนใน M Channel ถือเป็นการร่วมค้าของกลุ่มบริษัท กลุ่มบริษัทถือหุ้นใน
M Channel จำนวน 1,799,996 หุ้น คิดเป็นสัดส่วนร้อยละ 44.99
ของทุนจดทะเบียนและชำระแล้ว กลุ่มบริษัท MPIC
ใช้วิธีส่วนได้เสียในการบันทึกเงินลงทุนในการร่วมค้าในงบการเงินรวมของ MPIC

ทำให้เกิดกระบวนการจัดจำหน่ายภาพยนตร์ที่สมบูรณ์ขึ้นตั้งแต่การผลิตภาพยนตร์และสื่อภาพยนตร์
การนำภาพยนตร์เข้าโรงภาพยนตร์ การจัดจำหน่ายภาพยนตร์ในรูปแบบของวีซีดี ดีวีดี บลูเรย์
ตลอดจนการเผยแพร่ภาพผ่านสัญญาณดาวเทียมและจำหน่ายลิขสิทธิ์ภาพยนตร์
ทั้งหมดภายใต้การบริหารจัดการของ บมจ.เอ็ม พิคเจอร์ส เอ็นเตอร์เทนเม้นท์ (MPIC)
ทำให้เกิดบูรณาการทางธุรกิจที่สมบูรณ์ ไม่เพียงแต่ทำให้ทั้งผลประกอบการของ MPIC แข็งแกร่งขึ้น
แต่ยังช่วยเพิ่มความสามารถในการทำกำไรให้กับสายธุรกิจหลักของบริษัทฯ คือ ธุรกิจโรงภาพยนตร์
อีกด้วย

นอกเหนือจากธุรกิจหลักที่บริษัทฯ ดำเนินการแล้ว เพื่อให้บริษัท ฯ
เป็นศูนย์รวมความบันเทิงที่ครบวงจร บริษัท ฯยังถือหุ้นในบริษัทร่วม ได้แก่ บริษัท สยามฟิวเจอร์
ดีเวลลอปเมนท์ จำกัด (มหาชน)
ที่พัฒนาพื้นที่ให้เช่าในรูปแบบศูนย์การค้าชุมชนขนาดเล็กถึงขนาดกลาง และบริษัท ไทยทิกเก็ตเมเจอร์
จำกัด ที่ให้บริการเป็นตัวแทนจำหน่ายบัตรต่างๆแบบครบวงจรเต็มรูปแบบ ผ่านทางระบบ Online
Real-time เป็นต้น

นอกจากนี้บริษัทฯยังได้ลงทุนใน กองทุนรวมสิทธิการเช่าอสังหาริมทรัพย์เมเจอร์ ซีนีเพล็กซ์
ไลฟ์สไตล์(MJLF) อีกด้วย ในเดือนมิถุนายน 2550 บริษัทฯได้ตั้งกองทุน MJLF
ขึ้นเพื่อระดมทุนในการเข้าลงทุนในสิทธิการเช่าที่ดินและอาคารในโครงการเมเจอร์ ซีนีเพล็กซ์
รัชโยธินและ เมเจอร์ซีนีเพล็กซ์ รังสิต รวมมูลค่า 2,300 ล้านบาท บริษัทฯ ถือหุ้นในสัดส่วนร้อยละ
33 ของกองทุนดังกล่าว ต่อมาในปลายปี 2553 MJLF
ยังได้เข้าลงทุนในสิทธิการเช่าในอาคารศูนย์การค้าซูซูกิ อเวนิว รัชโยธิน
โดยทุนจดทะเบียนและทุนจดทะเบียนที่ชำระแล้วได้เพิ่มขึ้นเป็น 3,300 ล้านบาท
และบริษัทยังได้ลงทุนเพิ่มและรักษาสัดส่วนการถือหุ้นอยู่ที่ร้อยละ 33 เท่าเดิม

ในปี 2556 บริษัทฯ ได้ จัดตั้งบริษัทย่อย ชื่อ บริษัท เมเจอร์ โฮลดิ้ง อินเตอร์เนชั่นแนล จำกัด
(“MHD”) ประกอบธุรกิจด้านการลงทุน ด้วยทุนจดทะเบียนจำนวนเงิน 1 ล้านบาท
โดยบริษัทมีสัดส่วนการถือหุ้นจำนวนร้อยละ 99.96 ของทุนจดทะเบียน
และต่อมาได้ซื้อหุ้นเป็นสัดส่วนร้อยละ 99.99 ของทุนจดทะเบียนใน บริษัท ดิจิตอล โปรเจคเตอร์
แมนเนจเม้นท์ จำกัด (“DPM”) ซึ่งประกอบธุรกิจให้เช่าและบริการระบบเครื่องฉายและอุปกรณ์
เป็นจำนวนเงิน 5 ล้านบาท เพื่อการต่อยอดธุรกิจ และสร้างมูลค่าเพิ่มให้บริษัทในอนาคต

สำหรับการลงทุนในต่างประเทศ บริษัทฯ ได้เข้าถือหุ้นใน บริษัท พีวีอาร์ จำกัด(PVR)
ซึ่งเป็นบริษัทที่จดทะเบียนในตลาดหลักทรัพย์ของประเทศอินเดีย
เป็นผู้ประกอบธุรกิจโรงภาพยนตร์ชั้นนำรายหนึ่งของประเทศอินเดีย
และเป็นผู้บุกเบิกการสร้างเครือข่ายโรงภาพยนตร์ในรูปแบบมัลติเพล็กซ์รายแรกในประเทศอินเดียตั้งแต่ปี
2540 ปัจจุบันเครือข่ายของพีวีอาร์ ประกอบด้วย 360 โรงภาพยนตร์ 85 สาขาในประเทศอินเดีย
ทั้งนี้ความสัมพันธ์เชิงธุรกิจกับ PVR เริ่มขึ้นตั้งแต่ปี 2551 ซึ่งเป็นปีที่บริษัทฯ ได้ร่วมทุนกับ PVR
จัดตั้งบริษัท พีวีอาร์ บลูโอ เอ็นเตอร์เทนเมนต์ จำกัด (PVR blu-O)
โดยมีวัตถุประสงค์เพื่อประกอบธุรกิจโบว์ลิ่งในประเทศอินเดีย ธุรกิจโบว์ลิ่งเป็นธุรกิจเสริมที่ดี ทำให้
PVR เป็นมากกว่าผู้ประกอบการโรงภาพยนตร์ แต่ยังมีธุรกิจบันเทิงแนวไลฟ์สไตล์เสริมด้วย
ธุรกิจโบว์ลิ่งแนวบันเทิงนี้ได้รับการตอบรับเป็นอย่างดีจากผู้บริโภคในเมืองนิวเดลี
ซึ่งเป็นที่ตั้งของสาขาแรก ดังนั้น PVR blu-O
จึงมีแผนที่จะขยายสาขาเพิ่มขึ้นอีกมากในเมืองใหญ่ของประเทศอินเดีย
การขยายฐานไปยังตลาดอินเดียนี้ถือเป็นโอกาสทองสำหรับบริษัทฯ ในการเติบโตในต่างแดน
ในตลาดที่มีศักภาพสูงและใหญ่กว่าประเทศไทยหลายเท่าตัว

ภาพรวมของผลการดำเนินงานใน ปี 2556

ณ สิ้นปี 2556 บริษัทฯ มีรายได้รวมทั้งหมด 7,711 ล้านบาท ซึ่งเพิ่มขึ้นจากปี 2555 จำนวน 745
ล้านบาท คิดเป็นร้อยละ 11 โดยแบ่งสัดส่วนรายได้และการเติบโตของรายได้ในแต่ละธุรกิจ ได้ดังนี้

[]

ข้อมูลเปรียบเทียบรายได้ของแต่ละประเภทธุรกิจสำหรับ ปี 2556 กับปีที่ผ่านมา

[]

  ---------------------------------------------------------------- -------------------
  หมายเหตุ                                                          
  ตัวเลขรายได้แต่ละส่วนงานธุรกิจในตารางข้างต้นได้มีการสุทธิรายการระหว่างกันแล้ว   

  * ปี 2556 รวม ส่วนงานธุรกิจจำหน่ายวีซีดี ดีวีดี และลิขสิทธิ์ภาพยนตร์ กับ          
  ส่วนงานธุรกิจผลิตภาพยนตร์ ไว้ด้วยกัน                                     
  ---------------------------------------------------------------- -------------------

รายได้รวมของบริษัทฯ เพิ่มขึ้น เป็นผลมาจากรายได้ของธุรกิจโรงภาพยนตร์สูงขึ้น
ซึ่งเกิดจากจำนวนภาพยนตร์ที่ทำรายได้สูงเกิน 200 ล้านบาทมากขึ้นส่วนใหญ่มา ภาพยนตร์ไทยเรื่อง
พี่มากพระโขนง และภาพยนตร์ต่างประเทศ เรื่อง Iron Man 3 และ Fast and Furious 6
ภาพยนตร์ทำเงินดังกล่าวข้างต้น และด้วยจำนวนฐานลูกค้า MGEN กว่า 2.2 ล้านคนของบริษัทฯ
ส่งผลให้ลูกค้ากลับมาใช้บริการมากขึ้น นอกจากนี้ บริษัทฯ ยังมีรายได้จากธุรกิจสื่อโฆษณาเพิ่มขึ้น
จากการลงโฆษณาและสปอนเซอร์ของลูกค้าใหม่มากขึ้น

บริษัทฯ มีต้นทุนและค่าใช้จ่ายในการขายและบริหาร ณ สิ้นปี 2556 มีมูลค่า 6,790
ล้านบาทเพิ่มขึ้นจำนวน 405 ล้านบาท หรือประมาณร้อยละ 6 เมื่อเทียบกับปี 2555
ซึ่งบริษัทมีต้นทุนและค่าใช้จ่ายรวมจำนวนประมาณ 6,384 ล้านบาท
โดยต้นทุนและค่าใช้จ่ายรวมที่เพิ่มขึ้นมีสาเหตุมาจากจากการเพิ่มขึ้นของต้นทุนภาพยนตร์ และ
Concession ตามยอดรายได้ที่เพิ่มขึ้น และจากการขยายสาขาเพิ่มขึ้น อย่างไรก็ตาม
บริษัทได้บริหารต้นทุนและค่าใช้จ่ายให้มีประสิทธิภาพ
โดยสามารถลดสัดส่วนของต้นทุนและค่าใช้จ่ายในการขายและบริการต่อยอดรายได้รวมลงถึงร้อยละ
3.60 (ปี 2556 เท่ากับร้อยละ 88.06, ปี 2555 เท่ากับร้อยละ 91.66)

บริษัทมีรายได้อื่น ณ สิ้นปี 2556 จำนวน 340 ล้านบาท เมื่อเปรียบเทียบกับปี 2555
บริษัทมีรายได้อื่นลดลง 93 ล้านบาท หรือประมาณร้อยละ 21 ส่วนใหญ่เกิดจากในปี 2555
บริษัทได้รับเงินชดเชยค่าความเสียหายจากบริษัทประกันภัย

โดยสรุปบริษัทฯ มีกำไรสุทธิ ณ สิ้นปี 2556 จำนวน 1,052 ล้านบาท หรือคิดเป็นผลกำไรสุทธิต่อหุ้น
1.18 บาท เพิ่มขึ้นจากปี 2555 จำนวน 201 ล้านบาท หรือประมาณร้อยละ 24

  ฐานะทางการเงินของบริษัท ณ สิ้นปี 2556

สินทรัพย์

บริษัทฯ มีสินทรัพย์รวม ณ สิ้นปี 2556 มูลค่า 13,630 ล้านบาท เพิ่มขึ้น 2,299 ล้านบาท
หรือคิดเป็นร้อยละ 20 จากปี 2555 สาเหตุหลักมาจากที่ดิน
อาคารและอุปกรณ์ที่เพิ่มขึ้นจำนวนประมาณ 1,364.19 ล้านบาทหรือประมาณร้อยละ 25.6
จากการขยายสาขาจำนวน 12 สาขา ,การเพิ่มขึ้นของเงินลงทุนในบริษัทร่วม (บริษัท
สยามฟิวเจอร์ ดีเวลอปเม้นท์ จำกัด(มหาชน) )รวมจำนวนประมาณ 435.29 ล้านบาท และ
การเพิ่มขึ้นของเงินลงทุนในหลักทรัพย์เผื่อขายจากการปรับราคาตลาดของ บริษัท พีวีอาร์ ลิมิเต็ด
จำกัด จำนวนประมาณ 448 ล้านบาท

หนี้สิน

บริษัทฯ มีหนี้สินรวม ณ สิ้นปี 2556 มูลค่า 7,530 ล้านบาท เพิ่มขึ้น 2,161 ล้านบาท
หรือคิดเป็นร้อยละ 40 จากปี 2555
โดยรายการหลักมาจากเงินกู้ยืมระยะสั้นเพื่อใช้เป็นเงินทุนหมุนเวียนของบริษัท
รองรับการขยายสาขา

เงินสด

ณ สิ้นปี 2556 บริษัทฯ มีเงินสดและรายการที่เทียบเท่าเงินสดอยู่จำนวน 496 ล้านบาท เพิ่มขึ้น 15
ล้านบาท จากปี 2555 เป็นผลมาจากกระแสเงินสดได้มาจากกิจกรรมการดำเนินงาน 1,045
ล้านบาท กระแสเงินสดใช้ไปในกิจกรรมการลงทุน 1,180 ล้านบาท จากการลงทุนในสาขาใหม่
และกระแสเงินสดได้มาจากกิจกรรมการจัดหาเงิน 160 ล้านบาท
โดยหลักมาจากเงินกู้ยืมระยะสั้นเพื่อใช้เป็นเงินทุนหมุนเวียนของบริษัท

แหล่งที่มาของเงินทุน

แหล่งที่มาของเงินทุน ณ สิ้นปี 2556 บริษัทฯ มีหนี้สินรวม มูลค่า 7,530 ล้านบาทเพิ่มขึ้น 2,161
ล้านบาท หรือคิดเป็นร้อยละ 40 จากปีก่อน โดยเป็นหนี้สินหมุนเวียนมูลค่า 4,352 ล้านบาท
และหนี้สินไม่หมุนเวียนมูลค่า 3,178 ล้านบาท

ในระหว่างปี 2556 บริษัทฯได้ออกหุ้นกู้มูลค่า 800 ล้านบาท อายุ 3 ปี ครบกำหนดจ่ายคืนวันที่ 15
พฤษภาคม 2559 และมีอัตราดอกเบี้ยคงที่ 3.54% ต่อปี และ ณ สิ้นปี 2556 บริษัทฯ
มีเงินเบิกเกินบัญชีธนาคารและเงินกู้ยืมระยะสั้นจากสถาบันการเงินจำนวน 2,240 ล้านบาท

สภาพคล่องและความสามารถในการทำกำไร

สภาพคล่องของบริษัทฯ ณ สิ้นปี 2556 คิดเป็น 0.49 เท่า ลดลง เมื่อเทียบกับ ณ สิ้นปี 2555
เท่ากับ 0.17 ทั้งนี้เกิดจาก บริษัทฯ
มีหนี้สินหมุนเวียนเพิ่มขึ้นจากเงินกู้ยืมระยะสั้นเพื่อใช้เป็นเงินทุนหมุนเวียนของบริษัท

ความสามารถในการทำกำไร ในขณะที่บริษัทฯ มีรายได้เพิ่มขึ้น บริษัทฯ
ก็ต้องแบกรับภาระต้นทุนและค่าใช้จ่ายในการดำเนินงานที่เพิ่มขึ้นเช่นกัน อย่างไรก็ตามบริษัทฯ
ได้มีการบริหารงานอย่างมีประสิทธิภาพเพื่อให้ต้นทุนมีความเหมาะสม ทำให้บริษัทฯ มีอัตราส่วนกำไร
เทียบกับรายได้รวมในอัตราที่สูงขึ้นจาก ร้อยละ 11.35 เป็นร้อยละ 13.28

14.2 การวิจัยและพัฒนา

บริษัทฯ เล็งเห็นถึงความสำคัญของคุณภาพบริการในแต่ละสาขา
จึงได้มีนโยบายที่ต่อเนื่องในการพัฒนาปรับปรุงสาขาให้มีความสวยงามและทันสมัยอยู่เสมอ
ทั้งนี้เพื่อตอบสนองความต้องการของลูกค้า นอกจากนี้ฝ่ายการตลาดของ
บริษัทฯ ได้จัดให้มีการทำวิจัยทางการตลาดอย่างสม่ำเสมอ
โดยสอบถามข้อคิดเห็นและข้อเสนอแนะของลูกค้าที่เข้ามาใช้บริการภายในสาขา
ข้อมูลทั้งหมดจะถูกนำไปประมวลผล และนำมาใช้ประกอบการวางแผนกลยุทธ์ทางการตลาด
และกลยุทธ์ทางการแข่งขัน เพื่อให้บริษัทฯ สามารถรักษาสถานะผู้นำด้านศูนย์รวมความบันเทิงต่อไป

นอกจากการทำวิจัยตลาดเพื่อพัฒนาคุณภาพงานบริการ บริษัทฯ
ยังได้ให้ความสำคัญกับงานพัฒนาพนักงานโดยเฉพาะอย่างยิ่งส่วนงานด้านการบริการตามแต่ละสาขา
โดยมีการกำหนดเป็นแผนอบรมพัฒนาที่ต่อเนื่อง ซึ่งใน ปี 2556 ที่ผ่านมา
บริษัทฯมีค่าใช้จ่ายเกี่ยวกับการวิจัยและพัฒนาจำนวน 11,586,408.81 บาท

14.3 โครงการในอนาคต

ในปี 2557
บริษัทฯมีโครงการในการขยายสาขาและเพิ่มจำนวนโรงภาพยนตร์ของเมเจอร์ซีนิเพล็กซ์ทั้งในเขตกรุงเทพมหานครและปริมณฑล
รวม 33โรง

1. สาขาสงขลา ลงทุนโรงภาพยนตร์จำนวน 5 โรง

2. สาขาสุพรรณบุรี2 ลงทุนโรงภาพยนตร์จำนวน 4 โรง

3. สาขาสุราษฎร์ฐานี ลงทุนโรงภาพยนตร์จำนวน 7 โรง

4. สาขานครพนม ลงทุนโรงภาพยนตร์จำนวน 2 โรง

5. สาขาปราจีนบุรี ลงทุนโรงภาพยนตร์จำนวน 2 โรง

6. สาขาเอ็มควอเทีย ลงทุนโรงภาพยนตร์จำนวน 8 โรง

7. สาขาบางใหญ่ ลงทุนโรงภาพยนตร์จำนวน 5 โรง

นอกจากนี้บริษัทฯ มีโครงการขยายสาขาไปยังต่างประเทศ โดยลงทุนในประเทศกัมพูชา
ดำเนินการโรงภาพยนตร์ 7 โรงและโบว์ลิ่งประมาณ 13 เลน
โดยเงินลงทุนในโครงการทั้งหมดคาดว่าจะใช้ประมาณ 600 ล้านบาท
ซึ่งเป็นการลงทุนในประเทศประมาณ 450 ล้านบาท และการลงทุนในประเทศกัมพูชาประมาณ 150
ล้านบาท โดยใช้เงินกู้จากสถาบันการเงิน และ/หรือ
การนำเงินที่ได้รับจากการออกและเสนอขายหุ้นกู้ และ/หรือ กระแสเงินสดจากการดำเนินงาน